Atenţionare de călătorie pentru Italia: Gheţarul Planpincieux riscă să se prăbuşească.
Ministerul Afacerilor Externe informează românii care se află sau doresc să călătorească în Italia. Regiunea Valle d’Aosta, au atenţionat cu privire la riscul prăbuşirii gheţarului Planpincieux (Val Ferret). Începând de vineri şi până la noi dispoziţii, au fost impuse următoarele măsuri de siguranţă:
– interzicerea circulaţiei rutiere şi pietonale în sensul urcuşului, pe strada comunală Val Ferret de la intersecţia cu fracţiunea Meyen;– evacuarea zonelor de risc din localitate;– interzicerea accesului în zonele respective;– suspendarea circulaţiei rutiere şi pietonale pe strada care duce către localitatea Rochefort;– suspendarea serviciului de Transport Public Local (începând cu localitatea La Palud). Ministerul Afacerilor Externe recomandă românilor care se află sau intenţionează să se deplaseze în perioada imediat următoare în localitatea Courmayeur din Regiunea Valle d’Aosta, să evite zona Val Ferret şi să respecte recomandările autorităţilor locale.